CELEX: 62017TN0786
Language: hu
Date: 2017-12-04 00:00:00
Title: T-786/17. sz. ügy: 2017. december 4-én benyújtott kereset – BTC kontra Bizottság

5.2.2018   
            
            
               HU
            
            
               Az Európai Unió Hivatalos Lapja
            
            
               C 42/35
            
         2017. december 4-én benyújtott kereset – BTC kontra Bizottság
   (T-786/17. sz. ügy)
   (2018/C 042/49)
   Az eljárás nyelve: német
   
      Felek
   
   
      Felperes: BTC GmbH (Bozen, Olaszország) (képviselők: L. von Lutterotti és A. Frei Rechtsanwälte)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Bizottságnak a 2017. szeptember 27-i Ares (2017) 4799558. sz. alatt folyósított támogatások visszakövetelésére irányuló intézkedéseit, valamint a vonatkozó 2017. október 2-i 3241712708. sz. terhelési értesítést (Nota di Addebito) és a 2017. október 2-i Ares (2017) 479031. sz. alatti értesítést, amelyeket együttesen az info@btc-srl.com címre 2017. október 4-én küldött elektronikus levélben közölt, valamint minden további (adott esetben még nem ismert), a két hivatkozott aktust megelőző, ahhoz kapcsolódó vagy azok végrehajtására szolgáló jogi aktust;
            
         
               —
            
            
               másodlagosan, választott bírósági kereset útján az EUMSZ 272. cikk és a 2007. június 29-i C046311. sz. támogatási megállapodás 5. cikkének (2) bekezdése alapján állapítsa meg, hogy az Európai Bizottság által a 2017. október 2-i 3241712708. sz. terhelési értesítésben (Nota di Addebito) a felperestől követelt összeget a felperes nem köteles megfizetni, ennélfogva a felperes jogosult ugyanezen összeget visszatartani;
            
         
               —
            
            
               harmadlagosan, továbbra is választott bírósági kereset útján az EUMSZ 272. cikk és a 2007. június 29-i C046311. sz. támogatási megállapodás 5. cikkének (2) bekezdése alapján, kizárólag abban az esetben, ha a felperes a 2007. június 29-i C046311. sz. támogatási megállapodás alapján köteles valamely összeget megfizetni az Európai Közösségek számára, állapítsa meg az adott esetben a felperes által megfizetendő legnagyobb összeget, még pedig az Európai Bizottság által a 2017. október 2-i 3241712708. sz. terhelési értesítésben (Nota di Addebito) megállapított összegnél alacsonyabb összegben;
            
         
               —
            
            
               mindenesetre: az alperest kötelezze az eljárási költségek viselésére az eljárási szabályzat 134. cikke alapján, amely az ügyvédekre vonatkozó, az olasz igazságügy minisztérium 55/2014. sz. miniszteri rendelete szerinti olasz felszámolási feltételek alapján 15 % átalány költségmegtérítéssel növelt 30 000 euróban az olasz igazságügyi minisztérium 55/2014. sz. miniszteri rendeletének 15. cikke szerint, 4 %-os törvény szerinti hozzájárulásban az ügyvédi alapba, valamint 22 % héában kerül megállapításra, amennyiben esedékes, és egy pontosabb, a kiadásoktól függő összeg meghatározható az eljárás során.
            
         
      Jogalapok és fontosabb érvek
   
   Keresete alátámasztása érdekében a felperes hét jogalapra hivatkozik.
   
               1.
            
            
               Első jogalap: a megtámadott intézkedések semmissége a 2988/95/EK, Euratom rendelet (1) 3. cikke (1) bekezdése negyedik albekezdésének elévülése okán
            
         
               2.
            
            
               Második jogalap: a megtámadott intézkedések semmissége az EUMSZ 296. cikk és az Európai Unió Alapjogi Chartája 41. cikkének az intézkedés és a fent hivatkozott terhelési értesítés elfogadásakor aránytalanul hosszú ügyintézési idő miatti megsértése okán (a jogbiztonság elvének és az eljárás észszerű határideje elvének a megsértése)
            
         
               3.
            
            
               Harmadik jogalap: a megtámadott intézkedések semmissége az EUMSZ 296. cikk és az Európai Unió Alapjogi Chartája 41., valamint 42. cikkének hibás ténymegállapítások, az intézkedés hiányos, elégtelen, illetve ellentmondó indokolása és a dokumentumokhoz való hozzáférés jogának megsértése miatti megsértése okán
            
         
               4.
            
            
               Negyedik jogalap: a megtámadott intézkedések semmissége a 2988/95 EK, Euratom rendelet 2. és 4. cikkének megsértése és az EUMSZ 296. cikk és az Európai Unió Alapjogi Chartája 41. cikkének a visszakövetelt összegek aránytalansága, a hiányos, illetve hibás ténymegállapítás és az intézkedés elégtelen, illetve ellentmondó indokolása miatti megsértése okán
            
         
               5.
            
            
               Ötödik jogalap: a Bizottság által a felperestől a 2017. október 2-i 3241712708. sz. terhelési értesítésben (Nota di Addebito) követelt összeget a felperes nem köteles megfizetni, mivel a Bizottság megsértette a jóhiszeműség elvét, a tényeket késedelmesen és elégtelenül közölte, és a rendelkezésre álló bizonyítékokat nem, illetve tévesen értékelte
            
         
               6.
            
            
               Hatodik jogalap: a Bizottság által a felperestől a 2017. október 2-i 3241712708. sz. terhelési értesítésben (Nota di Addebito) követelt összeget a felperes nem köteles megfizetni, mivel a Bizottságnak az OLAF jelentés alapján kialakított végkövetkeztetései nem felelnek meg a tényeknek
            
         
               7.
            
            
               Hetedik jogalap: a Bizottság által a felperestől a 2017. október 2-i 3241712708. sz. terhelési értesítésben (Nota di Addebito) követelt összeg mindenesetre túl magas, mivel a támogatási megállapodás II. mellékletének 19. cikke szerint a valóban jogosulatlanul kapott összegeket kell visszafizetni, nem pedig valamennyi, pontos és a szerződésnek megfelelő elszámolást követően kifizetett összeget (a jóhiszeműség és az arányosság elvének a megsértése)
            
         
      (1)  Az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelet (HL 1995. L 312., 1. o., magyar nyelvű különkiadás 1. fejezet, 1. kötet, 340. o.).